Document ID: 32012R0291

IZVEDBENA UREDBA KOMISIJE (EU) št. 291/2012
z dne 2. aprila 2012
o spremembi Uredbe Sveta (ES) št. 992/95 glede tarifnih kvot Unije za nekatere kmetijske in ribiške proizvode s poreklom iz Norveške
EVROPSKA KOMISIJA JE -
ob upoštevanju pogodbe o delovanju Evropske unije,
ob upoštevanju Uredbe Sveta (ES) št. 992/95 z dne 10. aprila 1995 o odpiranju in upravljanju tarifnih kvot Skupnosti za nekatere kmetijske in ribiške proizvode s poreklom z Norveške (1) ter zlasti člena 5(1)(a) in (b) Uredbe,
ob upoštevanju naslednjega:
(1)
V obliki izmenjave pisem med Evropsko unijo na eni strani in Kraljevino Norveško na drugi strani je bil sklenjen Sporazum o dodatnih trgovinskih preferencialih za kmetijske proizvode, dosežen na podlagi člena 19 Sporazuma o Evropskem gospodarskem prostoru. Sporazum je Unija odobrila s Sklepom Sveta 2011/818/EU (2).
(2)
Navedeni sporazum določa, da si bodo pogodbenice še naprej prizadevale doseči postopno liberalizacijo trgovine s kmetijskimi proizvodi na preferencialni, vzajemni in medsebojno koristni podlagi, ter nove letne tarifne kvote s carinsko stopnjo prosto za uvoz v Evropsko unijo nekaterih kmetijskih proizvodov s poreklom iz Norveške.
(3)
Za izvajanje novih tarifnih kvot, določenih v Sporazumu, je treba spremeniti Uredbo (ES) št. 992/95.
(4)
Uredbo (ES) št. 992/95 je zato treba ustrezno spremeniti.
(5)
V skladu s Sklepom 2011/818/EU je treba nove tarifne kvote uporabljati od 1. januarja 2012. Zato je treba to uredbo uporabljati od istega datuma.
(6)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga I k Uredbi (ES) št. 992/95 se spremeni, kakor je določeno v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. aprila 2012

Labels: 3
18
6